|  |  |  |  |
| --- | --- | --- | --- |
| **Redni broj** | **Naziv institucije/fizičkog lica/pravnog lica** | **Član Nacrta na koji se stavlja primjedba/prijedlog/komentar** | **Tekst primjedbe / prijedloga / komentara** |
| **1.** | **SAVEZ SAMOSTALNIH SINDIKATA BIH** | **Član 3. stav 3. Nacrta zakona** | **U članu 3. stav 3. iza riječi štrajka stavlja se tačka i ostatak teksta se briše.**  ***Obrazloženje:*** *Predložena primjedba daje se iz razloga što je kroz ostale primjedbe predviđeno pojednostavljivanje procedure organizovanja štrajka.* |
| **2.** | **SAVEZ SAMOSTALNIH SINDIKATA BIH** | **Član 4.**  **Nacrta zakona** | **Član 4. Nacrta zakona se briše.**  ***Obrazloženje:*** *Nezakonitost štrajka se „ne smatra“ (ne može biti prepuštena subjektivnoj ocjeni), nego se ista dokazuje i utvrđuje u sudskom postupku pred nadležnim sudom.* |
| **3.** | **SAVEZ SAMOSTALNIH SINDIKATA BIH** | **Član 5. stav 2. Nacrta zakona** | **U članu 5. Nacrta zakona stav 2. se briše.**  ***Obrazloženje:*** *Neformalna grupa radnika ne može biti „organizator“ štrajka u pravom smislu te riječi, iz razloga što nema rukovodstvo niti organe koji bi tu aktivnost realizovali odnosno vodili na adekvatan i odgovoran način, za razliku od sindikata koji je organizacija. Smatramo da takva mogućnost nije u interesu niti poslodavcima niti sindikatu.* |
| **4.** | **SAVEZ SAMOSTALNIH SINDIKATA BIH** | **Član 6. stav 2. Nacrta zakona** | **U članu 6. dodaje se novi stav 2. koji glasi:**  **“Ako se štrajk ispoljava okupljanjem radnika, mjesto okupljanja učesnika u štrajku ne može biti van poslovnih - radnih prostorija, odnosno van kruga poslovnog prostora radnika koji stupaju u štrajk.”**  ***Obrazloženje:*** *Kao u članu 7. Nacrta zakona.* |
| **5.** | **SAVEZ SAMOSTALNIH SINDIKATA BIH** | **Član 7.**  **Nacrta zakona** | **Član 7. Nacrta zakona se briše.**  ***Obrazloženje:*** *Član 7. Nacrta zakona nije ništa drugo do još jedan potencijalni mehanizam blokade i opstrukcije koji poslodavci mogu zloupotrijebiti, odnosno svojim pasivnim ponašanjem otežati ili onemogućiti organizaciju štrajka. Stoga je ovakva odredba neprihvatljiva. Članom 6. Nacrta zakona jasno je definisan sadržaj odluke o stupanju u štrajk, a jedan od elemenata iste je i mjesto održavanja štrajka. Obzirom da odluku o stupanju u štrajk donosi sindikat, isti ima autonomno pravo odrediti i mjesto održavanja štrajka. Zaštita interesa poslodavca je osigurana primjenom člana 12. Nacrta zakona prema kojem su štrajkački odbor i radnici u štrajku dužni štrajk organizovati i voditi na način kojim se ne ugrožava bezbjednost lica, imovina i zdravlje ljudi, onemogućava nanošenje neposredne materijalne štete poslodavcu i omogućava nastavak rada po okončanju štrajka.* |
| **6.** | **SAVEZ SAMOSTALNIH SINDIKATA BIH** | **Član 10.**  **Nacrta zakona** | **Član 10. Nacrta zakona se briše.**  ***Obrazloženje:*** *Članom 9. Nacrta zakona je jasno definisano da su sindikat i poslodavac dužni od dana dostavljanja odluke o stupanju u štrajk kao, i za vrijeme trajanja štrajka,* ***pokušavati*** *sporazumno riješiti nastali spor ili nastali spor povjeriti posebnom tijelu za mirenje, koje strane u sporu sporazumno formiraju, tako da je član 10. Nacrta potpuno suvišan. S druge strane, stav 2. člana 10. Nacrta ponovo daje mogućnost poslodavcu da svojim pasivnim ponašanjem onemogući sindikat u provođenju procedure organizacije štrajka - prvo neizjašnjavanjem o samom načinu mirenja, zatim neimenovanjem svog predstavnika u mirovno vijeće, nedostavljanjem prijedloga trećeg člana sa liste miritelja (ako je ta lista uopće utvrđena, jer u većini kantona ista ne postoji, što je poseban problem) itd. Istina je da prema rješenju u Nacrtu zakona mirenje ne može trajati duže od 5 dana od dostave zahtjeva tijelu za mirenje, ali najveći problem i jeste blagovremeno formirati to tijelo za mirenje u situaciji kada poslodavac, bez kojeg se isto ne može formirati, to opstruira a vrijeme prolazi, što se uglavnom dešava u dosadašnjoj praksi primjene važećeg zakona.* |
| **7.** | **SAVEZ SAMOSTALNIH SINDIKATA BIH** | **Član 14., 15. i 16. Nacrta zakona** | **Članovi 14., 15. i 16. Nacrta zakona se brišu.**  ***Obrazloženje:****Minimum procesa rada koji se mora odvijati i za vrijeme štrajka je kategorija koja bi se trebala vezati isključivo za specifične djelatnosti od općeg i posebnog interesa, što je i jedino logično rješenje. Potvrda tome postoji i u komparativnom pravu (Srbija, Crna Gora, Republika Srpska, dok Zakon o štrajku Brčko Distrikta BiH uopće ne sadrži odredbe o miminumu procesa rada za vrijeme štrajka). Kada su u pitanju ostali poslodavci, njihova zaštita je osigurana primjenom člana 12. Nacrta, kojim je utvrđeno da su štrajkački odbor i radnici u štrajku dužni štrajk organizovati i voditi na način kojim se ne ugrožava bezbjednost lica, imovina i zdravlje ljudi, onemogućava nanošenje neposredne materijalne štete poslodavcu i omogućava nastavak rada po okončanju štrajka. Time je suštinski ispunjena svrha određivanja poslova koji se ne mogu prekidati za vrijeme štrajka. Rješenje ponuđeno ovim Nacrtom (član 14, 15. i 16.) ponovo je izuzetno komplikovano i nedorečeno, kao i u važećem Zakonu, te generiše situaciju u kojoj će sinidikatu, kao organizatoru štrajka, biti skoro nemoguće ispuniti sve obaveze blagovremeno, odnosno do početka štrajka (opstrukcije od strane poslodavca, njegovo pasivno ponašanje, spor o poslovima itd.), što je potvrđeno u dosadašnjoj praksi primjene zakona. Ako je članom 8. Nacrta propisano da se štrajk najavljuje poslodavcu nakasnije 10 dana prije početka štrajka, onda i ostala zakonska rješenja moraju biti takva da sindikatu objektivno omogućavaju da u tom roku provede organizaciju štrajka, što prema rješenjima predloženim u Nacrtu definitivno nije slučaj.* |
| **8.** | **SAVEZ SAMOSTALNIH SINDIKATA BIH** | **Član 18. stav 2., 3. i 4. Nacrta zakona** | **U članu 18. stavovi 2.,3. i 4. Nacrta zakona se mijenjaju i glase:**  **„(2) Sporazum o minimumu procesa rada iz stava (1) ovog člana potpisuju ovlašteni predstavnici poslodavca i sindikata, a sadrži: odredbe o poslovima i broju radnika koji su dužni da rade za vrijeme štrajka ili isključenja sa rada, radi osiguranja minimuma procesa rada (proizvodnoodržavajući poslovi), osiguranja neophodnih uvjeta života i rada stanovništva, odnosno rada drugih pravnih lica, kao i radi osiguranja imovine i sprječavanja ugrožavanja života i lične sigurnosti i zdravlja stanovništva (javne službe).**  **(3) Sporazumom iz stava (1) ovog člana ne smije se ograničiti pravo na štrajk.**  **(4) Poslodavac je dužan da, najkasnije u roku od pet dana od dana prijema odluke o stupanju u štrajk, sindikatu ponudi prijedlog poslova koji se ne mogu prekinuti za vrijeme štrajka.“**  ***Obrazloženje:*** *Ova izmjena je potrebna s ciljem jasnog definisanja načina utvrđivanja poslova koji se ne mogu prekidati za vrijeme štrajka, sporazumom poslodavca i sindikata.* |
| **9.** | **SAVEZ SAMOSTALNIH SINDIKATA BIH** | **Član 19. stav 1.**  **Nacrta zakona** | **U članu 19. stav 1. Nacrta zakona „1/3“ zamijeniti sa „1/4“.**  ***Obrazloženje:*** *Smatramo da je 25% od ukupnog broja radnika kod poslodavca i više nego dovoljno za osiguranje minimuma procesa rada u skladu sa predloženim stavom 2. člana 18. ovog Nacrta zakona. U protivnom bi se radilo o značajnom ograničenju prava na štrajk.* |
| **10.** | **SAVEZ SAMOSTALNIH SINDIKATA BIH** | **Član 23.**  **Nacrta zakona** | **Član 23. Nacrta zakona se briše.**  ***Obrazloženje:*** *Ista odredba se nalazi u stavu 2. člana 2. Nacrta zakona.* |
| **11.** | **SAVEZ SAMOSTALNIH SINDIKATA BIH** | **Član 24. stav 2. Nacrta zakona** | **U članu 24. stav 2. Nacrta zakona veznik „i“ zamjenjuje se sa veznikom „ili“.**  ***Obrazloženje:*** *Formulacija „zbog neisplaćenih plaća i**neprovođenja propisanih mjera zaštite na radu“ bi zbog veznika „i“ u primjeni zakona značila da oba ova uslova moraju postojati kako bi radnik imao pravo na naknadu plaće u visini plaće koju bi ostvario kao da je radio, što je neprihvatljivo.* |
| **12.** | **SAVEZ SAMOSTALNIH SINDIKATA BIH** | **Član 24. stav 5. Nacrta zakona** | **U članu 24. u stavu 5. Nacrta zakona “i (4)” se briše.**  ***Obrazloženje:*** *Brisanje ovog dijela odredbe daje se iz razloga što isti predstavlja višak, budući da se srazmjernim smanjenjem plaće, umanjuje i osnovica za uplatu doprinosa.* |
| **13.** | **SAVEZ SAMOSTALNIH SINDIKATA BIH** | **Član 26. stav .1**  **Nacrta zakona** | **U članu 26. u stavu 1.Nacrta zakona „1/3“ se zamjenjuje sa „1/4“.**  ***Obrazloženje:*** *Kao u članu 19. Nacrta zakona.* |
| **14.** | **SAVEZ SAMOSTALNIH SINDIKATA BIH** | **Član 27. stav 2 Nacrta zakona** | **U članu 27. u stavu 2 Nacrta zakona „1/3“ se zamjenjuje sa „1/4“.**  ***Obraloženje****: Kao u članu 19. Nacrta zakona.* |
| **15.** | **SAVEZ SAMOSTALNIH SINDIKATA BIH** | **Član 29. stav 1. Nacrta zakona** | **U članu 29. stav 1. riječi „odnosno organizator štrajka“ se brišu.**  **Alineja b. stava 1. istog člana se briše.**  ***Obraloženje****: Kao u članu 3. stav 3. Nacrta zakona.* |

**PREDSJEDNIK**

mr. Ismet Bajramović